alexandrainst/scandi-wiki huggingface dataset:
Tord Godal

Tord Godal (født 27. juni 1909 i Stavanger, død 27. februar 2002) var en norsk teolog og biskop.

Tord Godal var elev ved Kongsgård skole i Stavanger.Han ble cand. theol. i 1932 og dr. theol. i 1947 med avhandlingen Meditasjonen og dens betydning for erkjennelsen. Han gjorde tjeneste som prest i forskjellige stillinger i Oslo bispedømme mellom 1934 og 1940. Han var stiftskapellan i Nidaros fra 1940 til 1948, residerende kapellan i Bakklandet i Trondheim fra 1948 til 1956 og domprost i Oslo fra 1956 til 1960.

I 1960 ble han utnevnt til biskop i Nidaros bispedømme. Han hadde dette embete til oppnådd aldersgrense i 1979. Med sine 19 år var han den biskop på 1900-tallet som satt lengst som Nidaros' biskop.

Etter å ha deltatt i kong Haakons begravelse mottok Godal Kong Haakon VIIs minnemedalje i gull.

Bibliografi 
 Meditasjon, 1979
 Teknikkens vesen, 1966
 Arne Fjellbu, 1963
 Tilbake til troen, 1949
 Meditasjonen og dens betydning for erkjennelsen, 1947
 Kristen seksual-moral, 1939

Referanser 

Norske lutherske biskoper
Biskoper i Nidaros bispedømme
Norske frimurere
Georg Schnéevoigt

For den danske regissøren og fotografen: se George Schnéevoigt.

Georg Lennart Schnéevoigt (født 8. november 1872 i Viborg, Finland (nå en del av Russland), død 28. november 1947 Malmö, Sverige) var en finsk dirigent og cellist. Han spilte cello i flere orkester rundt i Europa, og ble etterhvert også dirigent i orkestre som Münchner Philharmoniker, Stockholms Filharmoniska orkester og Helsingfors Filharmoniska orkester.

I 1919 ble han den første dirigenten i det nystartede Filharmonisk Selskaps Orkester, senere kjent som Oslo-Filharmonien. Dirigentrollen delte han med Ignaz Neumark og Johan Halvorsen fram til 1921.

Referanser 

Finske dirigenter
Personer fra Vyborg
Fødsler i 1872
Dødsfall i 1947
Vaterland skole

Vaterland skole var en almueskole etablert i 1806 i Oslo. Skolen ble i 1860 slått sammen med Ankerløkken skole og Hammersborg skole da Nordre skole, nå Møllergata skole, ble etablert.

Nye Vaterland skole ble åpnet i 1873 ved hjørnet av Stenersgata og Sukkerhusgata på Vaterland. Denne var tegnet av arkitekt Henrik Thrap-Meyer. Fra 1876 delte skolen lokalene med den tekniske aftenskolen. Tilla Valstad var lærer ved skolen i 20 år.

Som folkeskole ble den nedlagt i 1932 og Fortsettelseskolen for gutter overtok lokalene. Denne skolen ble så nedlagt i 1964. Fra 1965 til 1968 var den midlertidig tilholdssted for Oslo Helseråd. I 1969 ble den tomme bygningen tatt i bruk av ungdomsaksjonen «Et sted å være», fram til bygningene ble ødelagt av brann høsten 1970, og revet i mars 1971.

Referanser

Eksterne lenker 
 

Tidligere offentlige skoler i Oslo
Utdanningsinstitusjoner etablert i 1806
1806 i Norge
Byggverk fullført i 1873
Henrik Thrap-Meyer
Vaterland
Byggverk revet i 1971
Yngve Lorentsen

Yngve Lorentsen (født 22. september 1968) fra Falken skytterlag på Finnsnes i Troms ble skytterkonge på Landsskytterstevnet i Bodø i 1991. Lorentsen var en relativt ukjent skytter før han tok steget opp og ble den første skytterkonge fra Troms. I samme stevne ble han nummer to på samlagsskytingen sammen med Troms skyttersamlag.

Lorentsen har vært innom andre lag, deriblant Målselv skytterlag, men er nå tilbake i Falken.

Referanser

Kilder 
 Skytterboka 2005-2006, utgitt av Det frivillige skyttervesen

Eksterne lenker 
 Det frivillige Skyttervesens hjemmesider

Norske skyttere
Personer fra Lenvik kommune
Dave Foster

Dave Foster var den tredje trommeslageren til grungebandet Nirvana. Han fikk sparken etter et fåtall konserter med bandet, mye på grunn av hans  manglende evne til å møte opp på konserter. Foster bodde dessuten timer bort fra Kurt Cobain og bassist Krist Novoselic i Aberdeen, noe som betydde at bandmedlemmene måte hente Foster og kjøre han til bandets øvningslokaler i Tacoma.

Han fikk sparken i bandet etter å ha angrepet sønnen til borgermesteren i Cosmopolis, Washington.

Fødselsår ikke oppgitt
Trommeslagere fra USA
Nirvana-medlemmer
Grunge-musikere
Personer fra Aberdeen i Washington
Eviny

Eviny (tidligere BKK) er det største energiselskapet på Vestlandet og en av Norges største distributører av elektrisk energi. Eviny-konsernets hovedaktiviteter er produksjon, omsetning og transport av elektrisk kraft. I tilknytning til hovedaktivitetene selges også rådgivings- og entreprenørtjenester. Eviny tilbyr dessuten telekomtjenester, fjernvarme og fellesmåling av energi. Eviny hadde i 2021 en omsetning på 7,3 milliarder kroner, og ga et utbytte til eierne på 800 millioner kroner. Konsernet blir ledet av konstituert konsernsjef Kristin Aadland. Selskapet har i overkant av 1400 ansatte.

Selskapet er eid av Statkraft og 17 kommuner i området mellom Hardanger- og Sognefjorden der Bergen kommune er største aksjonær. Eviny eier 28 heleide vannkraftverk og har en midlere årsproduksjon på 6,8 TWh. Eviny har hovedkontor i Bergen. Selskapet ble stiftet 2. juni 1920, av Bergen og 14 omliggende kommuner.

BKK ble til Eviny
Selskapet ble omorganisert høsten 2021. Eviny Fornybar AS driver kraftproduksjon. BKK Nett AS er nettselskapet.

Referanser

Eksterne lenker 
 Eviny AS
 Finansiell informasjon

 
Norske kommunale selskaper
Næringsliv i Vestland
Selskaper etablert i 1920
William Wyndham Grenville

William Wyndham Grenville, lord Grenville, (født 25. oktober 1759, død 12. januar 1834) var en britisk whigpolitiker. Han var statsminister fra 1806 til 1807. Hans største bragd var avskaffelsen av den britiske oversjøiske slavehandelen, som ble vedtatt ved lov samme dag som han gikk av som statsminister. 

Grenville var sønn av whigstatsminister George Grenville. Hans mor Elizabeth var datter av torypolitikeren William Wyndham Bart. Han hadde to eldre brødre Thomas og George - og han var dermed onkel til den første hertugen av Buckingham og Chandos.

Han var også knyttet til Pitt familien ved ekteskap; William Pitt, 1. jarl av Chatham hadde giftet seg med hans fars søster Hester, og dermed var Grenville fetter av William Pitt den yngre.

Grenville var utdannet ved Eton, Christ Church, og Lincolns Inn.

Han ledet Ministeriet av alle talentene fra 1806 til 1807.

Referanser

Eksterne lenker 
 
 

Britiske statsministre
Britiske utenriksministre
Personer fra distriktet Aylesbury Vale
Studienzentrum Weikersheim

Studienzentrum Weikersheim (SZW) er en tenketank for kristelig orientert kristendemokratisk konservatisme. Den ble grunnlagt i 1979 på Schloss Weikersheim. Senteret ble grunnlagt med det eksplisitte oppdrag å bryte det venstre-liberale kulturelle hegemoniet, og innlede et «åndelig-moralsk vendepunkt». Medgrunnlegger og første president var Baden-Württembergs statsminister Hans Filbinger, samt Helmut Metzner, Günter Rohrmoser, Heinz Karst og Erich Baumann. Filbinger var president til  1997, da han ble etterfulgt av den heller liberal-konservative Wolfgang von Stetten.

Senteret arrangerer jevnlig kongresser, seminarer og møter om europeisk og tysk politikk. Det blir finansiert av gaver fra det private næringslivet og offentlige midler, bl.a. fra Bundeszentrale für politische Bildung. I 2004 grunnla organisasjonen Jung-Weikersheim for yngre medlemmer.

Senterets nåværende president er Bernhard Friedmann, som var medlem av Forbundsdagen for CDU fra 1976 til 1990 og president for Den europeiske revisjonsretten. Visepresidenter er Jörg Schönbohm, Brandenburgs innenriksminister, og Norbert Nothelfer, tidligere regjeringspresident (tilsvarende fylkesmann). Styret i senteret består ellers av Philipp Jenninger, tidligere forbundsdagspresident, Manfred Rommel, tidligere overborgermester i Stuttgart, Klaus Hornung, Renate Heinisch, tidligere medlem av Europaparlamentet for CDU, Dieter Farwick, pensjonert general, Ulrich Kolberg, Arnold Vaatz, tidligere miljøvernminister i Sachsen, Andreas Graudin, Stefan Winckler, publisist, samt Lienhard Schmidt. Hans Filbinger var ærespresident frem til sin død i 2007.

Eksterne lenker 
 www.studienzentrum-weikersheim.de

Konservatisme
America Ferrera

America Georgine Ferrera (født 18. april 1984 i Los Angeles i California) er en amerikansk skuespillerinne. Hun er mest kjent i fra hovedrollen i Ugly Betty som Betty Suarez. Hun har også vært med i filmen The Sisterhood of the Traveling Pants i 2004. Oppfølgeren ble spilt inn i 2008. Hun var også med i filmen How to Train Your Dragon (film), hvor hun har stemmen til «Astrid».

Referanser

Eksterne lenker 
 

Skuespillere fra USA
Honduransk-amerikanere
Personer fra Los Angeles
Olav Medås

Olav Medås (født 18. september 1926, død 24. januar 2019) fra Granvin i Hardanger var tredobbel skytterkonge. Han tok sin første tittel under Landsskytterstevnet på Ulven i 1952. Sin neste kongetittel tok han i Steinkjer i 1963, og den siste i Øverbygd i 1971. Totalt har Medås 8 kongepokaler, to mens Haakon VII var konge og de resterende under Olav Vs tid. Medås er også militær verdensmester.

Han mottok Kongens fortjenstmedalje i gull fra fylkesmann i Hordaland Svein Alsaker i 2004.

Andre titler 
 Skytterprins (1953 og 1973)
 Småkonge i Vestlandskretsen (1955, 1958, 1962 og 1965)
 Sportsskytternes kongepokal (1961)
 Vinner av Stangskytingen (Stangmedaljen) 4 ganger
 Officerspokalen (1957 og 1963)
 Vinner av finalen i Nationens Landsskyting tre ganger
 Norgesmester i armégevær to ganger
 Vinner av Norma-pokalen (beste mesterskapsskytter over 55 år på Landsskytterstevnet) (1981)
 Vinner av samlagsskytingen med Hardanger og Voss fire ganger

Referanser

Kilder 
 Skytterboka 2005-2006, utgitt av Det frivillige skyttervesen
 
 Norsk Skyttertidende, 3/2007, offisielt organ for Det frivillige skyttervesen

Eksterne lenker 
 Det frivillige Skyttervesens hjemmesider

Kongens fortjenstmedalje i gull
Norske skyttere
Personer fra Granvin kommune
Kongepokalvinnere i skytesport
Anne Brit Skjæveland Sandberg

Anne Brit Skjæveland Sandberg (født 24. juli 1962 i Stavanger) er en norsk tidligere friidrettsutøver og mangekamputøver. Hun har fortsatt de andre beste norsk resultater i både  norsk rekordholder i femkamp og i sjukamp bare slått av Ida Marcussen i henholdsvis 2008 og 2007. Sandberg representerte klubbene Sandnes IL, GSK Sandnes og IF Minerva i sin aktive karrière.

Karriere 
Anne Brit Skjæveland Sandberg vokste opp i Sandnes og var en allsidig friidrettsutøver. Hun spesialiserte seg tidlig i mangekamp, og etter hvert spesialiserte hun seg på hekkeløp, høyde og lengde. Hun har i dag følgende plasseringer på NFIFs lister Norges beste gjennom alle tider: 100 meter hekk på 13,43 sek. er i dag tidenes 7. beste løp. 6,30 meter i lengde er i dag tidenes 10. beste hopp, samt 1,85 i høyde. Sandbergs resultater i mangekamp er fortsatt gjeldende norske rekorder, 6085 i sjukamp og 4194 i femkamp innendørs. Hennes 6085 poeng i sjukamp var i 14 år norges eneste resultat over 6000 poeng, helt til stortalentet Ida Marcussen skåret 6020 poeng i junior-VM i 2006. Sandberg har 11 norgesmesterskap, med 5 fra sjukamp, 3 fra 100 meter hekk og 3 ganger i lengde. Hun deltok under sommer-OL for Norge i 1992 i Barcelona med 22.-plass i sjukamp.

Sandberg er i dag studiesjef ved Handelshøyskolen BI i Stavanger. Hun har styreverv i Viking Fotballklubb, der hun ble valgt inn i 2006.

Medaljer i norske mesterskap

Se også 
 Norske rekorder i friidrett
 Mestvinnende utøvere i NM i friidrett

Referanser

Eksterne lenker 
 

Norske friidrettstrenere
Norske lengdehoppere
Norske mangekjempere
Norgesmestere i friidrett
Deltakere for Norge under Sommer-OL 1992
Friidrettsutøvere under Sommer-OL 1992
Personer fra Sandnes kommune
Fødsler i 1962
Friidrettsutøvere for Minerva Friidrett
Friidrettsutøvere for Sandnes IL
Breidablikk stadion

Breidablikk stadion er et fotballstadion som ligger i bydelen Rypefjord i Hammerfest i Finnmark.

Eksterne lenker 
 Breidablikk Stadion - Nordic Stadiums

Fotballstadioner i Norge
Idrettsanlegg i Troms og Finnmark‎
Byggverk i Hammerfest
Sport i Hammerfest
Aller Holding

Aller Holding ⅍ er et internasjonalt mediekonsern (tidligere Carl Allers Etablissement A/S) som ble stiftet 1873 i København i Danmark av Carl Julius og Laura Aller.

I tillegg til selskapene Aller Press og Aller International i Danmark eier Aller Holding selskaper i de andre nordiske landene: Aller Media AS i Norge, Aller Media AB i Sverige og Aller Media Oy i Finland. Allergruppen har en samlet årlig omsetning på ca. fire milliarder kroner.

Historie i Norge
I 1897 ble «A/S Norsk Familie-Journal» etablert av den danske familien Aller, med en aksjekapital på kr. 30 000,-. Bedriften startet sin virksomhet i Th. Meyersgt. 72 på Grünerløkka i Oslo.  Den startet med å utgi en norsk utgave ev det danske bladet «Illustreret Familie-Journal», Omtrent samtidig startet det helnorske bladet Norsk Familie-Journal. De to bladene konkurrerte om lesere i 15 år, inntil  «A/S Norsk Familie-Journal» kjøpte opp den norske konkurrenten.

I 1984 ble «Se og Hør» skilt ut som et eget selskap, og i 1991 skilte forlags-og trykkerivirksomheten lag og «Aller Trykk A/S» ble etablert.

Virksomhet i Norge
Allerkonsernet er et av Nordens ledende forlagshus med en samlet omsetning på kr 4,1 milliarder kroner. I Norge har Allergruppen en omsetning på 1,1 milliarder og omkring 400 ansatte. Kjernevirksomheten er utgivelse av blader og magasiner, nettpublikasjoner og bøker. Hver uke selges det 700.000 blader som leses av over 3 millioner mennesker, og konsernets nettsteder har over 1 million unike brukere ukentlig. 

I Allergruppen inngår Aller Media AS som morselskap. Datterselskaper er  Grieg Media AS og HS Media AS. Aller Internett AS og Epla AS som tidligere var datterselskaper av Aller Media ble i september 2012 infusjonert i morselskapet. Joint venture med Eniro vedrørende Scandinavia Online (50%). Konsernet har to eierandeler i Bladcentralen, Norges ledende distribusjonsselskap. 

Konsernet utgir Se og Hør, KK, Allers, Henne, Topp, Vakre Hjem og Interiør, På TV, Vi over 60, Autofil, Båtmagasinet, Jeger, Hund & Våpen, Samler & Antikkbørsen, kryssord- og oppgaveblader samt bøker.

Referanser

Kilder
 Historien om Allergruppen

Eksterne lenker
 
 Allergruppen – Norsk hjemmeside

Danske medieselskaper
Etableringer i 1873
Norgesmestere i 50 km langrenn menn

50 km langrenn menn eller femmila er den lengste distansen i Norgesmesterskapet i langrenn for menn. Den har vært arrangert siden 1946. Kristen Skjeldal, som representerer Bulken IL, har vunnet distansen 6 ganger.

Vinnere
 2016 - Martin Johnsrud Sundby

 2015 - Erik Brandsdal

 2014 - Martin Johnsrud Sundby

 2013 - Martin Johnsrud Sundby

 2012 - Martin Johnsrud Sundby

 2011 - Petter Northug

2010 – Simen Østensen
2009 – Frode Andresen
2008 – Anders Aukland
2007 – Jens Arne Svartedal
2006 – Kristen Skjeldal
2005 – Kristen Skjeldal
2004 – Kristen Skjeldal
2003 – Jens Arne Svartedal
2002 – Kristen Skjeldal
2001 – Kristen Skjeldal
2000 – Tore Olsen
1999 – Frode Estil
1998 – Anders Eide
1997 – Kristen Skjeldal
1996 – Erling Jevne
1995 – Bjørn Dæhlie
1994 – Erling Jevne
1993 – Bjørn Dæhlie
1992 – Erling Jevne
1991 – Vegard Ulvang
1990 – Øyvind Skaanes
1989 – Terje Langli
1988 – Tor Håkon Holte
1987 – Hans Christian Udnæs
1986 – Pål Gunnar Mikkelsplass
1985 – Tor Håkon Holte
1984 – Lars Erik Eriksen
1983 – Tor Håkon Holte
1982 – Tor Håkon Holte
1981 – Anders Bakken
1980 – Lars Erik Eriksen
1979 – Oddvar Brå
1978 – Oddvar Brå
1977 – Per Knut Aaland
1976 – Ivar Formo
1975 – Oddvar Brå
1974 – Oddvar Brå
1973 – Oddvar Brå
1972 – Pål Tyldum
1971 – Magne Myrmo
1970 – Pål Tyldum
1969 – Reidar Hjermstad
1968 – Pål Tyldum
1967 – Ole Ellefsæter
1966 – Gjermund Eggen
1965 – Ole Ellefsæter
1964 – Reidar Hjermstad
1963 – Harald Grønningen
1962 – Harald Grønningen
1961 – Harald Grønningen
1960 – Reidar Andreassen
1959 – Oddmund Jensen
1958 – Reidar Andreassen
1957 – Kristen Kvello
1956 – Erling Bjørn
1955 – Martin Stokken
1954 – Magnar Estenstad
1953 – Magnar Estenstad
1952 – Magnar Estenstad
1951 – Edvin Landsem
1950 – Harald Maartmann
1949 – Magnar Estenstad
1948 – Magnar Estenstad
1947 – Hallvard Eggset
1946 – Thorleif Vangen

Fotnoter og referanser

Norgesmesterskapet på ski
Tore Olsen

Tore Olsen (født 25. august 1970) er en norsk tidligere langrennsløper som representerte Kirkenes og Omegn SK. I 2000 ble han norgesmester på 50 km langrenn i Vang. Olsen representerte Nordreisa IL da han ble norgesmester

I løpet av karrieren deltok han i fjorten renn i verdenscupen. Det beste resultatet var en 17.-plass fra femmila i Holmenkollen 11. mars 2000, der han kom i mål omtrent fem minutter etter vinneren, Harri Kirvesniemi fra Finland.

Olsen har også markert seg i trappeløp, der han i 1992 vant NM foran blant annet Vegard Ulvang. I 1993 ble han også nr. 3 i det kjente trappeløpet i Empire State Building i New York.

Meritter

Medaljer og bestenoteringer i norgesmesterskap 
 1999: Nr. 28 på 50 km på Høylandet.
 2000: Gullmedalje på 50 km i Vang.
 2001: Nr. 14 på 50 km i Steinkjer.
 2002: Nr. 6 på 30 km i Høydalsmo.
 2004: Nr 28 på 30 km i Bardufoss.
 2006: Nr. 29 på 50 km i Vadsø.

Referanser

Eksterne lenker 
 

Norske langrennsløpere
Norske motbakkeløpere
Norgesmestere i langrenn
Fødsler i 1970
Anders Eide

Anders Eide (født 7. mars 1971)  er en norsk tidligere langrennsløper. I 1998 ble han Norgesmester på 50 km langrenn. Eide representerte Norge samme år i Vinter-OL 1998 i Nagano med en 11.-plass som beste resultat. Eide er bosatt i Søndre Land i Oppland.

Under junior-VM i 1991 i Reit im Winkl gikk Eide på det norske laget som vant 4 × 10 km stafett. Odd-Bjørn Hjelmeset, Svein Tore Samdal og Thomas Alsgaard gikk de tre andre etappene.

Referanser

Eksterne lenker 
 

Norske langrennsløpere
Juniorverdensmestere i langrenn
Deltakere under Ski-VM 1995
Deltakere under Ski-VM 1997
Deltakere for Norge under Vinter-OL 1998
Langrennsløpere under Vinter-OL 1998
Norgesmestere i langrenn
Personer fra Snåsa kommune
Rottefella

Rottefella er en skibinding og et norsk selskap. Det startet i Oslo i 1927 da skiløperen, seileren og oppfinneren Bror With skulle delta i et stort skirenn, og ikke var helt fornøyd med bindingene sine. Skibindingen som With oppfant fikk sitt gjennombrudd under OL i St. Moritz i 1928, da den norske militærpatruljen under ledelse av Ole Reistad brukte bindingene og vant øvelsen, som var demonstrasjonsgren.

Standarder 
Bindingen kom først i produksjon i 1928, og kom i nye modeller i 1939, 1950, 1953 og 1963. Etterhvert meldte behovet for standardisering seg. Rottefella har stått for flere standarder for skibindinger:
 1971: Nordic Norm (NN) - En forenkling av den klassiske langrennsbindingen til Rottefella
 1981: Super Telemark - Spesialbinding for telemarkskjøring og fjellski med stålkanter
 1985: New Nordic Norm (NNN) - En ny langrennsbinding med helt ny mekanikk i nye materialer
 1989: New Nordic Norm-Back Country (NNN-BC) - En kraftigere utgave av NNN, til bruk utenfor oppkjørte løyper 
 1991: New Nordic Norm II (NNN-II) - En utvikling av NNN, som ga forbedret stabilitet
 2004: NIS-system
 2006: New Telemark Norm (NTN) - Telemarkbinding med utløsermekanisme
 2011: Xcellerator - Nye langrennsbindinger, med ulike modeller for klassisk og skøyting
 2018: Move - Nye langrennsbindinger tilpasset felleski

Priser 
 1963: Den norske designpris - for langrennsbindingen Rottefella, forløperen til standarden «Nordic Norm» 
 1998: God Design - for langrennsbindingen «Dino» for barn, forløperen til «Rottefella start»
 2007: Hedersprisen for God Design - for telemarksbindingen «New Telemark Norm» 
 2019: Red Dot Design Award - for langrennsbindingen «Move Switch» 
 2022: Red Dot Design Award - for fjellskibindingen «Xplore»

Litteratur 
Historien bak skibindingen Rottefella og produksjonsfirmaet Witco ble presentert i Stein Kagges biografi om Bror With fra 1998, med tittelen «Fra Rottefella til Dromedillen: Bror With - Et sant eventyr».

Referanser

Eksterne lenker 
 rottefella.no

Næringsliv i Drammen
Næringsliv i Asker
Askers historie
Norske sportsutstyrprodusenter
Skiutstyr
Selskaper etablert i 1927
Norske oppfinnelser
Jan Zahl

Jan Zahl (født 5. april 1969) er en norsk forfatter og journalist. Han er opprinnelig fra Bryne på Jæren. I 2006 ga han ut en bok om musikkgruppen Kaizers Orchestra, Kontroll på kontinentet. Broren hans, Geir Zahl, spiller i musikkgruppa. Zahl er gift med sangeren Britt-Synnøve Johansen.

Zahl mottok i juni 2015 Kulturdepartementets nynorskpris.

Utgivelser 
2019 Forbodne stemmer. Reiser til ytringsfridomens grenser : i samarbeid med Finn E. Våga. Pelikanen forlag. ISBN 9788283830651
2018 Vi kan godt få barn : roman i samarbeid med Mari Grydeland ISBN 9788210055096, Tiden Norsk Forlag
 2010 Rogaland : i samarbeid med Lars Idar Waage ISBN 9788281401082
2008 Bryne. Portrett av ein by : i samarbeid med Knut Bry ISBN 9788230311165
2006 Kontroll på kontinentet: Historia om Kaizers Orchestra (sammen med Paal Audestad), Tiden Norsk Forlag ISBN 9788205339866
2004 Vi kan godt kysse : roman i samarbeid med Mari Grydeland ISBN 82-05-34037-4
2003 Sommerfugleffekter : turist Zahls glade beretning fra en søramerikansk nedtur ISBN 82-10-04803-1

Referanser 

Norske romanforfattere
Norske sakprosaforfattere
Norske journalister
Fødsler i 1969
Timothy McVeigh

Timothy James McVeigh (født 23. april 1968 i Lockport i delstaten New York i USA, henrettet 11. juni 2001 i Terre Haute Federal Correctional Complex i Indiana) var en dekorert veteran i den amerikanske hæren og sikkerhetsvakt, som ble dømt for elleve føderale lovbrudd og til slutt dømt til døden og henrettet i forbindelse med sin rolle i Oklahoma City-bombingen den 19. april 1995. Han er ofte omtalt som Oklahoma City bomber på engelsk. Bombingen tok livet av 168 mennesker og var den dødeligste terrorhandlingen i USAs historie inntil terrorangrepet på Verdens handelssenter i New York.

Referanser

Eksterne lenker 
 

Personer fra Niagara County i New York
Formidlere av konspirasjonsteorier
Massemordere fra USA
Militærpersonell fra USA
Personer fra USA dømt for drap
Personer dømt for terrorisme
Henrettede amerikanere
Personer henrettet ved giftinnsprøytning
Hjerneflukt

Hjerneflukt (engelsk brain drain) er en betegnelse på migrasjonsstrømmen av høyt utdannede personer fra utviklingsland til i-land.

Hjerneflukt tapper ofte fattige land for kompetanse landet selv har behov for.  De sektorene som er hardest rammet er helse og IKT, men fenomenet omfatter alle fag, og forsterker problemene med å bygge opp forvaltning, utdanning og tjenesteproduksjon i u-landene.

Motivasjonen for hjerneflukt kan være sammensatt. Vanlige faktorer er lønn, karriereutvikling og trygghet.

Innenfor helsesektoren mister de fattige landene i gjennomsnitt 1,17 millioner kroner for hver av de 3 millioner helsearbeiderne som reiser til vesten. Det tilsvarer 3 350 milliarder kroner, omtrent det samme som u-landenes samlede gjeld. det er heller ikke bare pengene det står på. I Ghana er det omtrent 6 leger på 100 000 mennesker, mens det i USA, Australia, Storbritannia og Canada er 220.

Eksterne lenker
 Verdensmagasinet X' temanummer om hjerneflukt
 Changemakers faktasider om hjerneflukt

Migrasjon